La IV edició del Festival MusAS conclou amb el concert de Jordi Savall
05 de febrer 2019

​ ![](/media/jpifby01/97c_savall_01.jpg)  
  

El Festival Música Antiga Sagunt (MusAS) va concloure la quarta edició amb el concert de clausura oferit per Jordi Savall. Dins del marc de les activitats organitzades amb motiu de la declaració de Sagunt com a Capital cultural Valenciana, dissabte passat 2 de febrer, l'auditori Joaquín Rodrigo va acollir este esdeveniment que va tancar amb brillantor el festival de 2018.

El regidor de Cultura, José Manuel Tarazona, ha assegurat que va ser un concert “**amb molt d’èxit i dels més potents que hem gaudit des de fa temps a Sagunt. El mestre Jordi Savall va tancar amb èxit, com no podia ser d'una altra manera, el festival MusAS**”, el qual, a més, ha destacat que “**ha sigut nomenat i reconegut per la seua qualitat en els àmbits de difusió musical com Ràdio Clàssica**”.

Tarazona, per part seua, ha donat les gràcies “**a musicòlegs com Francesc Gamón o Ramón Muñoz per la seua contribució a la nostra Capitalitat Cultural**”. Finalment, ha destacat que MusAS “**s'ha consolidat com una cita dels amants de la música**”.

![](/media/d10nkcqw/97c_savall_02.jpg) 

La cloenda va comptar amb el principal referent de la música antiga, no solament del àmbit espanyol sinó internacional, Jordi Savall, que acompanyat pel gran guitarrista Xavier Díaz-Latorre, va realitzar un magnífic recorregut per les folies (dansa ballable d'origen popular), des d'obres de Diego Ortiz (ca. 1510 – ca. 1570) fins a Marín Marais (1656-1728). Per part seua, Xavier Díaz-Latorre va regalar al públic dos moments brillants amb sengles peces per a guitarra i tiorba de Gaspar Sanz i Robert de Viséé respectivament. Per a finalitzar, Jordi Savall va oferir un bloc d'improvisacions al voltant d'una altra dansa popular espanyola: els Canaris, en el qual va posar de manifest el seu magnífic estat de forma interpretativa. I com no podia ser d'una altra manera, en resposta als calorosos aplaudiments, el duo va respondre amb una delicada interpretació d'una cançó de bressol.

El Festival MusAS, amb la seua curta trajectòria, s'ha posicionat com una de les cites ineludibles del panorama musical actual. Va començar amb la quarta edició a l'octubre de 2018 com un dels referents de la recuperació del patrimoni, de la memòria musical, la difusió d'estes músiques i el suport a grups i intèrprets especialitzats en música antiga. En l'edició de 2018 han participat artistes i grups com Cantoría, Eloqventia, Raquel Andueza, L’Arcàdia, Forma Antiqva i Jordi Savall.

*   [](http://www.facebook.com/sharer.php?u=https://aytosagunto.es/va/actualitat/la-iv-edicio-del-festival-musas-conclou-amb-el-concert-de-jordi-savall/ "Facebook")
*   [](http://twitter.com/share?url=https://aytosagunto.es/va/actualitat/la-iv-edicio-del-festival-musas-conclou-amb-el-concert-de-jordi-savall/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-iv-edicio-del-festival-musas-conclou-amb-el-concert-de-jordi-savall/ "Linked In")
*   [](mailto:?body=https://aytosagunto.es/va/actualitat/la-iv-edicio-del-festival-musas-conclou-amb-el-concert-de-jordi-savall/)